Alaska: Oorskot moontlik dié van vermiste gesin - Maroela Media
Die vermiste gesin.
CNN berig die oorskot is Saterdagaand gevind deur 'n bestuurder wat 'n roete deur die woud in Kenai gery het. Volgens die polisie is daar items op die toneel gevind wat glo aan die vermiste gesin behoort.
Brandon Jividen (38), sy vriendin Rebecca Adams (23), haar twee dogters Michelle (6) en Jaracca (3) en die gesin se hond het in Mei verlede jaar spoorloos verdwyn.
Volgens die Daily Mail is die oorskot sowat 3 km van die gesin se huis gevind. Die polisie het glo gesê dat daar in dié stadium nie vuilspel vermoed word nie, maar dat die ondersoek steeds aan die gang is. Die polisie wou nie meer besonderhede bekend maak nie.